2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

2.1.1 ประวัติความเป็นมา

บริษัทอินเตอร์เนชั่นแนล รีเสริช คอร์ปอเรชั่น จำกัด (มหาชน) (“บริษัทฯ” หรือ “IRCP”)
ก่อตั้งโดยผู้บริหารคนไทยซึ่งได้จดทะเบียนจัดตั้งบริษัทฯขึ้นเมื่อวันที่ 29 สิงหาคม 2529
ด้วยทุนจดทะเบียน 1 ล้านบาท
โดยได้เริ่มต้นประกอบธุรกิจจากการเป็นผู้พัฒนาระบบภาษาไทยบนเครื่องไมโครคอมพิวเตอร์
และต่อมาได้ขยายธุรกิจในสายงานด้านไอทีอย่างต่อเนื่อง โดยในปี 2533 บริษัทฯได้ร่วมมือกับบริษัท
Microsoft Corporation ประเทศสหรัฐอเมริกา (“Microsoft USA.”)
พัฒนาเทคโนโลยีการใช้ระบบภาษาไทยในผลิตภัณฑ์ระบบปฏิบัติการเริ่มตั้งแต่ Microsoft DOS,
Microsoft Windows 95/98 เรื่อยมาจนถึง Microsoft Windows NT server/
Workstation ในปี 2536 บริษัทฯได้รับการแต่งตั้งให้เป็นผู้ผลิตซ้ำซอฟต์แวร์ของ Microsoft
แต่เพียงผู้เดียวในประเทศไทย ต่อมาในปี 2538
บริษัทฯเริ่มดำเนินธุรกิจด้านที่ปรึกษาและการรวบรวมระบบคอมพิวเตอร์
โดยเข้าร่วมประมูลโครงการของภาครัฐและเอกชน และในปี 2540
บริษัทฯได้ขยายการลงทุนในธุรกิจไอทีโดยเข้าไปถือหุ้นร้อยละ 99.99 ในบริษัทไอที ดิสทริบิวชั่น
จำกัด ซึ่งเป็นบริษัทที่ทำธุรกิจด้านการจัดจำหน่ายสินค้าไอทีและอุปกรณ์ต่อพ่วง

พัฒนาการที่สำคัญในช่วง 5 ปีที่ผ่านมา

ด้านการดำเนินธุรกิจ

สายธุรกิจ NW

กรกฎาคม 2544 บริษัทฯมองเห็นโอกาสในการเจริญเติบโตของธุรกิจเครือข่ายสารสนเทศ จึงตั้งสายงานธุรกิจการรวบรวมระบบด้านเครือข่ายสารสนเทศเพิ่มเติมขึ้น เพื่อให้บริษัทฯมีสายงานธุรกิจที่มีความชัดเจนมากขึ้น 

สายธุรกิจ GI

มีนาคม 2545 บริษัทฯตั้งสายงานใหม่ด้านธุรกิจภูมิสารสนเทศเพิ่มเติมอีกสายงานหนึ่ง
เนื่องจากในอนาคตธุรกิจนี้จะเป็นธุรกิจที่มีศักยภาพในการเติบโตที่ดีเนื่องจากมีการขยายธุรกิจจากภาครัฐบาล

สายธุรกิจ ISD

กุมภาพันธ์ 2546 บริษัทฯได้เข้าร่วมลงทุนในบริษัท อินเตอร์เนชั่นแนล ซอฟต์แวร์ เดเวลลอปเม้นท์
จำกัด โดยมีสัดส่วนการถือหุ้น ร้อยละ 60 จากทุนชำระแล้วรวม 5 ล้านบาท

พฤศจิกายน 2546 บริษัทฯ ได้เพิ่มสัดสันการถือหุ้นร้อยละ 60 เป็นร้อยละ 99.99

สายธุรกิจ IRCT

พฤศจิกายน 2544 บริษัทฯเข้าไปลงทุนในบริษัท ไออาร์ซี เทคโนโลยีส์ จำกัด
โดยมีสัดส่วนการถือหุ้น ร้อยละ 29.99 ซึ่งเป็นธุรกิจจำหน่ายอุปกรณ์เครื่องมือวัดและทดสอบ
โดยมีทุนชำระแล้วรวม 5 ล้านบาท

พฤศจิกายน 2545 บริษัทฯเพิ่มสัดส่วนการลงทุนในบริษัท ไออาร์ซี เทคโนโลยีส์ จำกัด
โดยถือหุ้นเพิ่มขึ้นจากเดิมร้อยละ 29.99 เป็น ร้อยละ 49.99 โดยมีทุนชำระแล้วรวม 5 ล้านบาท

กุมภาพันธ์ 2546 บริษัทฯเพิ่มสัดส่วนการลงทุนในบริษัท ไออาร์ซี เทคโนโลยีส์ จำกัด จากร้อยละ
49.99 เป็นร้อยละ 50.00 โดยมีทุนชำระแล้ว รวม 5 ล้านบาท

สายธุรกิจ PD

กรกฎาคม 2546 บริษัทฯ ได้จัดตั้งสายธุรกิจช่องทางจัดจำหน่ายสินค้าไอทีประเภท Professional
Products (PD) ดำเนินงานโดย บริษัท ไอที ดิสทริบิวชั่น จำกัด (IDC)
ดำเนินธุรกิจด้านการจัดจำหน่ายสินค้าไอทีและอุปกรณ์เครือข่าย
โดยบริษัทได้รับการแต่งตั้งให้เป็นผู้แทนจัดจำหน่ายสินค้า จาก บริษัทแพคเก็ตเทียร์ อิงค์
ประเทศอเมริกา

สายธุรกิจ ED

พฤศจิกายน 2546 บริษัทฯ ได้จัดตั้งสายธุรกิจระบบสารสนเทศเพื่อการศึกษา
เพื่อรองรับโอกาสธุรกิจที่มีการขยายตัวทางด้าน IT อย่างต่อเนื่องของภาคการศึกษา

ด้านเงินทุนของบริษัท

ธันวาคม 2545 ที่ประชุมวิสามัญผู้ถือหุ้น ครั้งที่ 1/2545 มีมติเพิ่มทุนจดทะเบียนจาก 42
ล้านบาทเป็น 84 ล้านบาท โดยการออกหุ้นสามัญเพิ่มทุนจำนวน 42
ล้านบาทเสนอขายให้กับผู้ถือหุ้นเดิมโดยจดทะเบียนชำระแล้วทั้งจำนวน

กุมภาพันธ์ 2546 ที่ประชุมวิสามัญผู้ถือหุ้น ครั้งที่ 1/2546 มีมติให้บริษัทฯแปรสภาพเป็นบริษัทมหาชน
และ เพิ่มทุนจดทะเบียนจาก 84 ล้านบาทเป็น 110 ล้านบาท โดยออกหุ้นสามัญใหม่จำนวน 13
ล้านหุ้น มูลค่าที่ตราไว้หุ้นละ 2 บาท เพื่อเสนอขายให้ประชาชนทั่วไป และแก้ไขชื่อจาก ”บริษัท
อินเตอร์เนชั่นแนล รีเสริช คอร์ปปอร์เรชั่น จำกัด” เป็น ”บริษัท อินเตอร์เนชั่นแนล รีเสริช
คอร์ปอเรชั่น จำกัด (มหาชน)”

กรกฎาคม 2546 บริษัทฯ ได้เข้าจดทะเบียนในตลาดหลักทรัพย์ใหม่เมื่อวันที่ 31 กรกฎาคม 2546

2.2 ภาพรวมการประกอบธุรกิจของบริษัทฯ บริษัทย่อย และบริษัทร่วม

บริษัทฯ บริษัทย่อย และบริษัทร่วม ประกอบธุรกิจด้านเทคโนโลยีสารสนเทศ
ซึ่งครอบคลุมทั้งงานด้านบริการด้านไอที การผลิตซอฟต์แวร์และการจัดจำหน่ายผลิตภัณฑ์สารสนเทศ
โดยในปัจจุบันบริษัทฯได้แบ่งโครงสร้างการดำเนินงานเป็น 9 สายธุรกิจหลัก (Business Unit)
ซึ่งเป็นธุรกิจที่มีลักษณะที่แตกต่างกันเพื่อเป็นการกระจายความเสี่ยงของบริษัทฯที่จะไม่พึ่งพิงการทำธุรกิจด้านใดด้านหนึ่งแต่เพียงอย่างเดียวรวมถึงเพื่อให้เกิดความคล่องตัวในการบริหารงานตลอดจนเป็นการกระจายอำนาจในการตัดสินใจและการบริหารงานไปสู่ผู้บริหารในระดับรองลงไป
และให้การปฏิบัติงานเป็นไปตามนโยบายหลักของคณะกรรมการบริษัทฯเพื่อรองรับการขยายตัวในอนาคต
โดยมีสายธุรกิจ ดังนี้

+---------------+----------------------------------------+-------------+
| ดำเนินการโดย   | ชื่อบริษัท                                 | จ           |
|               |                                        | ำนวนสายธุรกิจ |
+---------------+----------------------------------------+-------------+
| บริษัทแม่        | บริษัทอินเตอร์เนชั่นแนล รีเสริช คอร์ปอเรชั่น จำกัด | 5           |
|               | (มหาชน)                                |             |
+---------------+----------------------------------------+-------------+
| บริษัทย่อย       | บริษัทไอที ดิสทริบิวชั่น จำกัด                  | 2           |
|               |                                        |             |
|               | บริษัทอินเตอร์เนชั่นแนล ซอฟต์แวร์              | 1           |
|               | เดเวลลอปเม้นท์จำกัด                       |             |
+---------------+----------------------------------------+-------------+
| บริษัทร่วม       | บริษัทไออาร์ซี เทคโนโลยีส์ จำกัด              | 1           |
+---------------+----------------------------------------+-------------+

ธุรกิจที่ดำเนินงานภายใต้บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)

-   สายธุรกิจที่ปรึกษาและรวบรวมระบบคอมพิวเตอร์ (Consulting and Computer System
    Integration Business Department / สายธุรกิจ SI)

ดำเนินธุรกิจการเป็นที่ปรึกษา ออกแบบ ติดตั้งและให้บริการคำแนะนำด้านระบบคอมพิวเตอร์
โดยการจัดหาอุปกรณ์ฮาร์ดแวร์และระบบซอฟต์แวร์ตามความต้องการของลูกค้า

-   สายธุรกิจการรวบรวมระบบด้านเครือข่ายสารสนเทศ (Networking System
    Integration Business Department / สายธุรกิจ NW )

  ดำเนินธุรกิจการเป็นที่ปรึกษา ออกแบบ
  ติดตั้งและให้บริการคำแนะนำด้านระบบเครือข่ายสารสนเทศตามความต้องการของลูกค้า

-   สายธุรกิจการผลิตซ้ำซอฟต์แวร์ (Authorized Replication Business Department /
    สายธุรกิจ AR)

  ดำเนินธุรกิจด้านการผลิตซอฟต์แวร์ประเภทเฉพาะผู้ประกอบเครื่อง (OEM) ของบริษัท
  Microsoft USA. และการผลิตซ้ำซอฟต์แวร์ Datafile ซึ่งผลิตจาก ISD
  รวมถึงการลงโปรแกรมใส่แผ่นดิสเก็ตต์ขนาด 3.5 นิ้ว
  และให้บริการด้านการพิมพ์บนวัตถุผิวโค้งต่างๆ (Pad Printing)

-   สายธุรกิจด้านภูมิสารสนเทศ (Geoinformatic Business Department / สายธุรกิจ
    GI)

  ดำเนินธุรกิจการเป็นที่ปรึกษาออกแบบติดตั้งและให้บริการคำแนะนำด้านซอฟต์แวร์ระบบภูมิสารสนเทศ
  (Geoinfomatic System) และซอฟต์แวร์ผลิตแผนที่อัตโนมัติด้วยวิธีภาพคณิต (Digital
  Photogrammetry Workstation)

-   สายธุรกิจระบบสารสนเทศเพื่อการศึกษา (Education Business Department/สายธุรกิจ
    ED)

  ดำเนินธุรกิจการเป็นที่ปรึกษาออกแบบติดตั้งและให้บริการคำแนะนำด้านซอฟต์แวร์การศึกษา

ธุรกิจที่ดำเนินงานภายใต้บริษัท ไอที ดิสทริบิวชั่น จำกัด

-   สายธุรกิจช่องทางจัดจำหน่ายสินค้าไอทีประเภท Mass Products (Mass Products
    Distribution Business Department / สายธุรกิจ MD)
    ดำเนินธุรกิจด้านการจัดจำหน่ายสินค้าไอทีทั้งประเภทซอฟต์แวร์ ฮาร์ดแวร์
    และอุปกรณ์ต่อพ่วงให้แก่ผู้แทนจำหน่าย (Reseller) ประมาณ 1,500 แห่งทั่วประเทศ

-   สายธุรกิจช่องทางจัดจำหน่ายสินค้าไอทีประเภท Professional Products
    (Professional Products Distribution Business Department/สายธุรกิจ PD)
    ดำเนินธุรกิจด้านการจัดจำหน่ายสินค้าไอทีและอุปกรณ์เครือข่าย
    โดยบริษัทได้รับการแต่งตั้งให้เป็นผู้แทนจัดจำหน่ายสินค้าระบบอุปกรณ์บริหาร
    และจัดการการใช้แบนด์วิดธ์
    เพื่อเสริมประสิทธิภาพการทำงานของโปรแกรมงานทางธุรกิจบนเครือข่าย (Intelligent
    Application Traffic Management) จาก บริษัทแพคเก็ตเทียร์ อิงค์ ประเทศอเมริกา

ธุรกิจที่ดำเนินงานภายใต้บริษัท อินเตอร์เนชั่นแนล ซอฟต์แวร์ เดเวลลอปเม้นท์ จำกัด

-   สายธุรกิจการพัฒนาซอฟต์แวร์ (Software Development Business Unit / สายธุรกิจ
    ISD)

  ดำเนินธุรกิจการพัฒนาซอฟต์แวร์ตามความต้องการของลูกค้า (Customization
  Development) และการติดตั้งระบบซอฟต์แวร์ (Software Implementation)

ธุรกิจที่ดำเนินงานภายใต้บริษัท ไออาร์ซี เทคโนโลยีส์ จำกัด

-   สายธุรกิจจำหน่ายอุปกรณ์เครื่องมือวัดและทดสอบ (Test and Measurement Equipment
    Business Unit / สายธุรกิจ IRCT)

  ดำเนินธุรกิจด้านการจำหน่ายสินค้าประเภทเครื่องมือทดสอบ
  และเครื่องมือวัดสัญญาณอิเลคทรอนิคส์ นอกจากนี้ยังให้บริการซ่อมแซม บำรุงรักษา
  การขายอะไหล่และให้การฝึกอบรมการใช้งานเครื่องมือวัดอย่างถูกวิธี

โครงสร้างการประกอบธุรกิจและโครงสร้างการถือหุ้นของบริษัท IRCP ณ วันที่ 31 ธันวาคม 2546

หมายเหตุ บริษัทฯได้เพิ่มสัดส่วนการลงทุนในบริษัท ไออาร์ซี เทคโนโลยีส์ จำกัด
โดยเพิ่มสัดส่วนการถือหุ้นเพิ่มขึ้นจากร้อยละ 29.99 เป็น ร้อยละ 49.99 ในวันที่ 26 พฤศจิกายน
2545 และเพิ่มสัดส่วนการลงทุนเป็นร้อยละ 50.00 เมื่อวันที่ 24 กุมภาพันธ์ 2546
และได้ลงทุนในบริษัท อินเตอร์เนชั่นแนล ซอฟต์แวร์ เดเวลลอปเม้นท์ จำกัด ในสัดส่วนร้อยละ
60.0 เมื่อวันที่ 26 กุมภาพันธ์ 2546 และ ปัจจุบัน
บริษัทฯไม่มีบุคคลที่อาจมีความขัดแย้งทางประโยชน์ถือหุ้นในบริษัท IRCT และ บริษัท ISD

2.3 โครงสร้างรายได้

ในปี 2542-2546 โครงสร้างรายได้ดังแสดงในตารางเป็นการแสดงรายได้ของบริษัทฯและบริษัท
ไอที ดิสทริบิวชั่น จำกัด ซึ่งเป็นบริษัทย่อยเนื่องจากในปี 2545 ยังไม่มีได้มีการลงทุนในบริษัท ISD
นอกจากนี้ในช่วงเวลาก่อนเดือนพฤศจิกายน 2544 สายธุรกิจ IRCT ยังคงเป็นส่วนหนึ่งของบริษัทฯ
แต่ในเดือนพฤศจิกายน 2544 บริษัทฯมีการแยกสายธุรกิจ IRCT ออกมา
และบริษัทฯเข้าไปถือหุ้นร้อยละ 29.99 ทำให้บริษัทนี้มีฐานะเป็นบริษัทร่วม อย่างไรก็ตามในปี 2545
บริษัทฯยังมีการรับรู้รายได้จากสายงานนี้ เนื่องจากบริษัทฯชนะการประกวดราคาตั้งแต่ปี 2544
ก่อนแยกมาจัดตั้งเป็นบริษัท IRCT โดยจะต้องรอส่งมอบสินค้าในช่วงต้นปี 2545
ดังนั้นรายได้ส่วนนี้จึงบันทึกเป็นรายได้ของบริษัทฯ ส่วนรายได้ที่เกิดขึ้นจากสายธุรกิจ IRCT
หลังจากการแยกออกมาเป็นบริษัทร่วมแล้ว มิได้รวมเป็นรายได้รวมในปี 2545 และ 2546
โดยโครงสร้างรายได้มีรายละเอียดดังนี้

[]

2.4 เป้าหมายการดำเนินธุรกิจ

บริษัทฯมีเป้าหมายที่จะเป็นบริษัทด้านเทคโนโลยีสารสนเทศขนาดใหญ่ของประเทศที่มีความสามารถในการให้บริการครบวงจรสำหรับลูกค้าในระดับองค์กรขนาดใหญ่
โดยการดำเนินธุรกิจของบริษัทฯจะมีการกระจายความเสี่ยงทางด้านรายได้โดยไม่พึ่งพากับสายธุรกิจใดแต่เพียงอย่างเดียว

นอกจากนี้ บริษัทฯจะยังคงรักษาอัตราการเติบโตของรายได้ในสายธุรกิจที่มีอยู่ ณ ปัจจุบัน และในปี
2547
บริษัทฯยังคงมีเป้าหมายที่จะเพิ่มสัดส่วนรายได้จากธุรกิจให้บริการกับกลุ่มลูกค้าด้านสื่อสารและโทรคมนาคมซึ่งมีแนวโน้มการเจริญเติบโตที่ดีให้สูงขึ้นธุรกิจการรับจ้างบริหารงานไอที
(IT Outsourcing Services) ซึ่งเป็นธุรกิจที่องค์กรขนาดใหญ่ให้ความสำคัญกับการลดต้นทุน
และธุรกิจการพัฒนาซอฟต์แวร์
โดยทั้งสามแนวทางจะเป็นการเพิ่มรายได้ใหม่และเป็นการสร้างรายได้ระยะยาวให้แก่บริษัทฯ
และยังเน้นการให้บริการกลุ่มสถาบันการศึกษา

2.5 ความเข้าใจพื้นฐานเกี่ยวกับธุรกิจของบริษัทฯ

2.5.1 ภาพรวมการดำเนินธุรกิจของบริษัท IRCP

ลักษณะการดำเนินธุรกิจของแต่ละสายธุรกิจของบริษัทฯ สามารถแยกได้เป็น 2 กลุ่มหลัก ได้แก่

1.  สายธุรกิจที่ดำเนินธุรกิจประเภทโครงการ ได้แก่

-   สายธุรกิจ SI

-   สายธุรกิจ NW

-   สายธุรกิจ GI

-   สายธุรกิจ IRCT

-   สายธุรกิจ ISD

    2.  สายธุรกิจที่ดำเนินธุรกิจประเภทไม่ใช่โครงการ ได้แก่

-   สายธุรกิจ AR

-   สายธุรกิจ MD

-   สายธุรกิจ PD

-   สายธุรกิจ ED

2.5.2 ลักษณะการดำเนินธุรกิจและความสัมพันธ์ระหว่าง Microsoft USA. สายธุรกิจ AR
สายธุรกิจ IDC และคู่ค้าอื่นๆ

  []

  Microsoft USA.

  สายธุรกิจ AR สายธุรกิจ IDC ผู้ประกอบเครื่องภายในประเทศ

  คู่ค้าอื่นๆ

1.  Microsoft USA. แต่งตั้งสายธุรกิจ AR ให้เป็นผู้ผลิตซ้ำซอฟต์แวร์ และแต่งตั้งสายธุรกิจ
    IDC ให้เป็นผู้จัดจำหน่าย

2.  สายธุรกิจ AR ได้รับโปรแกรมจาก Microsoft USA.และทำการผลิตซ้ำซอฟต์แวร์
    โดยไม่มีการจ่ายค่าลิขสิทธิ์ให้กับ Microsoft USA.

3.  สายธุรกิจ AR จัดส่งโปรแกรมที่ผลิตซ้ำแล้วให้กับสายธุรกิจ IDC
    และคู่ค้าอื่นๆเพื่อทำการจัดจำหน่าย

4.  สายธุรกิจ IDC ทำการจัดจำหน่ายโปรแกรมให้แก่ผู้ประกอบเครื่องภายในประเทศ
    โดยมีต้นทุนคือวัตถุดิบที่ซื้อจากสายธุรกิจ AR และค่าลิขสิทธิ์ต่อแผ่นที่จ่ายให้กับ Microsoft
    USA.